Жалба, подадена на 7 август 2023 г. — Erzeugergemeinschaft Winzersekt/EUIPO — Milz (Hinterland)
(Дело T-470/23)
Език на жалбата: немски
Страни
Жалбоподател: Erzeugergemeinschaft Winzersekt GmbH (Шпрендлинген, Германия) (представител: C. Düchs, Rechtsanwalt)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Martin Milz (Хергенсвайлер, Германия)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: словна марка на Европейския съюз „Hinterland“ — марка на Европейския съюз № 18 121 682
Производство пред EUIPO: производство по обявяване на недействителност
Обжалвано решение: решение на първи апелативен състав на EUIPO от 28 юни 2023 г. по преписка R 2413/2022-1
Искания
Жалбоподателят моли Общия съд:
да отмени обжалваното решение,
да потвърди решението на отдела по отмяна (№ 52 519 C) от 27 октомври 2022 г., съгласно което марката на Европейския съюз № 18 121 682 е обявена за изцяло недействителна,
да осъди EUIPO да заплати съдебните разноски за производството пред Общия съд, както и да осъди другата страна да заплати разноските за производствата пред отдела по отмяна и апелативния състав на EUIPO.
Изложени основания
Нарушение на член 7, параграф 1, буква б) от Регламент (ЕС) 2017/1001 на Европейския парламент и на Съвета.
Нарушение на член 7, параграф 1, буква в) от Регламент (ЕС) 2017/1001 на Европейския парламент и на Съвета.
Нарушение на член 7, параграф 1, буква ж) от Регламент (ЕС) 2017/1001 на Европейския парламент и на Съвета.
____________